Ego Hugo Luscardus ac fratres mei Gauterius Grosus, Villanus et Nocherius filiusque meus Hugo disrobatus temporalis et eterne recompensationis gratia legitime ac sollemniter tradidimus et mancipamus ecclesie Beati Stephani prothomartiris regularium canonicorum totum tenementum nostrum quod vocatur Nuliacus et foresta de Lonvyn nulli hactenus per nos donatum neque venditum nec ullo modo a nostro iure alienatum. Hoc facimus bona fide ut a predicta ecclesia possideatur a modo cum integra libertate. Promittimus ergo et super altare ipsius prothomartiris iuramus nos numquam violaturos hanc fidem sed fideliter pro canonicis elitigaturos quam contradidimus possessionem. Et fecimus hanc donationem seu venditionem primo in finibus ville que dicitur Pascha secundo apud Divionem in presentia ducis Odonis. A quo etiam per preces impetravimus ut nos ad promissam fidem tenendam cogeret si quando nos ab ea deviare contingeret. Testes Odo dux sigillum cuius subter appositum est, Savericus de Bruce, Guillermus de Orgeul, Humbertus de Arco, Odo de Eschire, Odo Malnorrez, Aymo filius Huonis Candardi, Guido de Vulcheio, Guido Allenardus, Andreas Ducez. Hii omnes milites. Iterum Villermus prepositus vicecomitis, Billons, Valterius et Paganus Ventarii, Villermus filius Domingii Satyri, Vuido Niger, Wauterius filius Pagani Carpentarii.